《与郑乐山刘子定同年暨家弟西园给谏游丰台》
清代·李根云

谁家亭馆接城阴，药屿花园次第深。十里马蹄千叠翠，一时草色五湖心。

斜阳欲暮迟高树，薄酒微醺费短吟。谁是三生唐杜牧，春来常有客愁侵。

作者简介：清直隶赵州人，字仙蟠，号亦人。康熙五十七年进士。历官江西盐驿道，所至有声。年七十，谢病归，侨寓武昌。